ᱦᱟᱨᱩᱠᱤ ᱢᱩᱨᱟᱠᱟᱢᱤ

ᱦᱟᱨᱩᱠᱤ ᱢᱩᱨᱟᱠᱟᱢᱤ (村上 春樹, Murakami Haruki; ᱡᱟᱱᱣᱟᱨᱤ ᱑᱒, ᱑᱙᱔᱙ ᱨᱮᱭ ᱡᱟᱱᱟᱢ ᱞᱮᱱᱟ) ᱫᱚ ᱢᱤᱫ ᱡᱟᱯᱟᱱᱤᱭᱟᱹ ᱚᱱᱚᱞᱤᱭᱟᱹ ᱠᱟᱱᱟᱭ ᱾ ᱟᱡᱟᱜ ᱜᱟᱢᱟᱢᱠᱚ, ᱜᱟᱱᱟᱝᱠᱚ ᱟᱨ ᱠᱷᱟᱴᱚ ᱠᱟᱹᱦᱱᱤᱠᱚ ᱡᱟᱯᱟᱱ ᱟᱨ ᱡᱮᱜᱮᱫ ᱡᱟᱠᱟᱛ ᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱟᱹᱠᱷᱨᱤᱧᱟᱜ, ᱥᱟᱶᱛᱮ ᱟᱡᱟᱜ ᱠᱟᱹᱢᱤᱠᱚ ᱕᱐Curtis Brown (2014), "Haruki Murakami now available in 50 languages" , curtisbrown.co.uk, February 27, 2014: "Following a recent Malay deal Haruki Marukami's work is now available in 50 languages worldwide." ᱠᱷᱚᱱ ᱵᱟᱹᱲᱛᱤ ᱯᱟᱹᱨᱥᱤᱛᱮ ᱛᱚᱨᱡᱚᱢᱟ ᱟᱠᱟᱱᱟ ᱟᱨ ᱢᱤᱞᱤᱭᱚᱱ ᱠᱷᱚᱱ ᱵᱟᱹᱲᱛᱤ ᱯᱚᱛᱚᱯ ᱡᱟᱯᱟᱱ ᱠᱷᱚᱱ ᱵᱟᱦᱨᱮ ᱨᱮ ᱟᱹᱠᱷᱨᱤᱧᱟᱠᱟᱱᱟ ᱾McCurry, Justin, "Secrets and advice: Haruki Murakami posts first responses in agony uncle role" , The Guardian, January 16, 2015. ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱟᱭᱢᱟ ᱜᱟᱱ ᱥᱤᱨᱯᱷᱟᱹᱭ ᱧᱟᱢᱟᱠᱟᱫᱼᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱱᱟᱶᱟ ᱚᱱᱚᱞᱤᱭᱟᱹᱠᱚ ᱞᱟᱹᱜᱤᱫ ᱜᱩᱧᱡᱚ ᱥᱤᱨᱯᱷᱟᱹ, ᱡᱮᱜᱮᱫ ᱯᱷᱟᱱᱴᱟᱥᱤ ᱥᱤᱨᱯᱷᱟᱹ, ᱛᱟᱱᱤᱡᱟᱠᱤ ᱥᱤᱨᱯᱷᱟᱹ, ᱥᱟᱶᱦᱮᱫ ᱞᱟᱹᱜᱤᱫ ᱭᱚᱢᱤᱣᱩᱨᱤ ᱥᱤᱨᱯᱷᱟᱹ, ᱯᱨᱟᱸᱠ ᱳ'ᱠᱚᱱᱚᱨ ᱡᱮᱜᱮᱛᱟᱹᱨᱤ ᱠᱷᱟᱴᱚ ᱠᱟᱹᱦᱱᱤ ᱥᱤᱨᱯᱷᱟᱹ, ᱱᱚᱢᱟ ᱥᱟᱶᱦᱮᱫ ᱥᱤᱨᱯᱷᱟᱹ, ᱯᱷᱨᱟᱸᱡᱽ ᱠᱟᱯᱷᱠᱟ ᱥᱤᱨᱯᱷᱟᱹ, ᱠᱟᱹᱛᱷᱱᱤ ᱞᱟᱹᱜᱤᱫ ᱠᱤᱨᱤᱭᱟᱢᱟ ᱥᱤᱨᱯᱷᱟᱹ, ᱥᱚᱨᱮᱥ ᱠᱟᱹᱛᱷᱱᱤ ᱞᱟᱹᱜᱤᱫ ᱜᱩᱰᱨᱤᱰᱥ ᱵᱟᱪᱷᱱᱟᱣ ᱥᱤᱨᱯᱷᱟᱹ, ᱡᱮᱨᱩᱥᱟᱞᱮᱢ ᱥᱤᱨᱯᱷᱟᱹ ᱟᱨ ᱯᱨᱤᱱᱥᱮᱥ ᱚᱯ ᱟᱥᱴᱩᱨᱤᱭᱟᱥ ᱥᱤᱨᱯᱷᱟᱹ ᱾

ᱳᱣᱟᱥᱮᱰᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱯᱟᱲᱦᱟᱣ ᱞᱟᱹᱜᱤᱫ ᱴᱳᱠᱤᱭᱚ ᱥᱮᱱᱚᱜ ᱞᱟᱦᱟ ᱨᱮ ᱠᱳᱵᱮ ᱥᱩᱨ ᱟᱥᱤᱭᱟ ᱨᱮ ᱦᱟᱨᱟ ᱞᱮᱱᱟᱭ,ᱮᱭᱟᱭ ᱥᱮᱨᱢᱟ ᱫᱷᱟᱹᱵᱤᱡ ᱢᱤᱫᱴᱟᱹᱝ ᱡᱟᱡ ᱵᱟᱨ ᱨᱮᱱ ᱢᱟᱹᱞᱤᱠ ᱦᱩᱭ ᱛᱟᱭᱚᱢ ᱟᱡᱟᱜ ᱜᱟᱢᱟᱢ ᱯᱚᱛᱟᱵ "ᱦᱤᱭᱚᱨ ᱫᱚ ᱩᱣᱤᱰ ᱥᱤᱧ" ᱑᱙᱗᱙ ᱥᱟᱹᱦᱤᱛ ᱨᱮ ᱯᱟᱨᱥᱟᱞ ᱞᱮᱫᱼᱟ᱾ ᱩᱱᱤᱭᱟᱜ ᱧᱩᱛᱩᱢᱟᱱ ᱠᱟᱹᱢᱤ ᱠᱚ ᱢᱩᱫᱨᱮ ᱢᱮᱱᱟᱜᱼᱟ ᱱᱚᱨᱣᱮᱡᱤᱟᱱ ᱩᱰ (᱑᱙᱘᱗), ᱫᱚ ᱩᱣᱤᱰᱼᱟᱯ ᱵᱟᱨᱰ ᱠᱞᱚᱥᱤᱠᱚᱞ (᱑᱙᱙᱔ᱼ᱙᱕), ᱠᱟᱯᱠᱟ ᱚᱱ ᱫᱚ ᱥᱳᱨ (᱒᱐᱐᱒), ᱟᱨ ᱑ᱠᱭᱩ᱘᱔(᱒᱐᱐᱙)ᱜᱟᱢᱟᱢ ᱠᱚ; ᱡᱟᱹᱛᱤᱭᱟᱹᱨᱤ ᱠᱷᱚᱵᱚᱨ ᱥᱟᱠᱟᱢ ᱟᱥᱟᱦᱤ ᱥᱤᱝᱵᱷᱩᱢᱣᱟᱜ ᱥᱟᱶᱦᱮᱫ ᱜᱟᱹᱠᱷᱩᱲ ᱠᱚ ᱥᱚᱨᱵᱷᱮ  ᱠᱟᱛᱮ ᱢᱩᱪᱟᱹᱫ ᱨᱮ ᱦᱟᱭᱥᱮᱭ ᱡᱩᱜ(᱑᱙᱘᱙ᱼ᱒᱐᱑᱙) ᱥᱚᱨᱮᱥ ᱠᱟᱹᱢᱤ ᱞᱮᱠᱟᱛᱮ ᱢᱟᱹᱱ ᱠᱚ ᱮᱢᱟᱦᱟ ᱞᱮᱫᱮᱭᱟ᱾ ᱩᱱᱤᱭᱟᱜ ᱠᱟᱹᱢᱤ ᱫᱚ ᱥᱟᱬᱮᱥ ᱠᱚᱲᱯᱚᱱᱟ,ᱯᱷᱟᱱᱴᱟᱥᱤ ᱟᱨ ᱠᱨᱟᱭᱤᱢ ᱯᱷᱤᱠᱥᱚᱱ ᱥᱟᱶᱛᱮ ᱟᱭᱢᱟ ᱞᱮᱠᱟᱱ ᱠᱟᱹᱢᱤ ᱨᱮ ᱯᱟᱥᱱᱟᱣ ᱟᱠᱟᱱᱟ ᱟᱨ ᱩᱱᱤᱭᱟᱜ ᱡᱟᱫᱩᱠᱟᱨᱤ ᱨᱤᱦᱤᱴᱟᱱ ᱦᱤᱸᱥ ᱵᱮᱣᱦᱟᱨ ᱞᱟᱹᱜᱤᱫ ᱩᱨᱩᱢ ᱞᱮᱱᱟᱭ᱾ ᱩᱱᱤᱭᱟᱜ ᱥᱚᱨᱠᱟᱨᱤ ᱣᱮᱵᱥᱟᱭᱤᱴ ᱨᱮ ᱨᱮᱢᱚᱱᱰ ᱪᱟᱱᱰᱟᱞᱟᱜ,ᱠᱚᱨᱴ ᱵᱷᱚᱱᱮᱜᱷᱩᱴ ᱟᱨ ᱨᱤᱪᱟᱨᱰ ᱵᱽᱨᱟᱩᱴᱤᱜᱟᱱ ᱟᱡᱟᱜ ᱠᱟᱹᱢᱤ ᱨᱤᱱᱤᱡ ᱩᱫᱽᱜᱟᱣᱤᱭᱟᱹ ᱢᱮᱱᱛᱮ ᱢᱚᱱᱮ ᱟᱠᱟᱫ ᱠᱚᱣᱟᱭ, ᱡᱟᱦᱟᱸ ᱛᱤᱱ ᱨᱮ ᱢᱩᱨᱟᱹᱠᱟᱹᱢᱤ ᱟᱡ ᱠᱟᱡᱩᱳ ᱤᱥᱤᱜᱩᱨᱟ ,ᱠᱚᱨᱢᱟᱠ ᱢᱭᱟᱢᱟᱨᱛᱷ ᱟᱨ ᱰᱟᱜ ᱥᱚᱞᱰᱥᱴᱟᱰ ᱫᱚ ᱟᱡᱟᱜ ᱥᱚᱨᱮᱥ ᱚᱠᱛᱚ ᱨᱮᱱ ᱚᱱᱚᱞᱤᱭᱟᱹ ᱞᱮᱠᱟᱛᱮ ᱧᱩᱛᱩᱢ ᱟᱠᱟᱫ ᱠᱚᱣᱟᱭ᱾ ᱢᱩᱨᱟᱠᱟᱢᱤ  ᱢᱚᱬᱮ ᱜᱚᱴᱟᱝ ᱠᱷᱟᱴᱚ ᱠᱟᱹᱦᱱᱤ ᱦᱚᱸᱭ ᱯᱟᱨᱥᱟᱞ ᱟᱠᱟᱫᱼᱟ, ᱡᱟᱦᱟᱸ ᱢᱩᱫ ᱨᱮ ᱢᱮᱱᱟᱜᱼᱟ ᱯᱷᱟᱥᱴ ᱯᱟᱨᱥᱚᱱ ᱥᱤᱝᱜᱩᱞᱟᱨ ᱒᱐᱒᱐, ᱟᱨ ᱵᱟᱝ ᱯᱷᱤᱠᱥᱚᱱ ᱠᱟᱹᱢᱤ ᱠᱚ ᱦᱚᱸ ᱮᱱᱟᱜᱼᱟ, ᱟᱱᱰᱟᱨᱜᱨᱟᱩᱱᱰ (᱑᱙᱙᱗), ᱴᱳᱠᱭᱳ ᱥᱚᱵᱣᱮᱭ ᱥᱟᱨᱤᱱ ᱴᱟᱠᱟ, ᱟᱨ ᱦᱣᱟᱴ ᱟᱭ ᱴᱚᱠ ᱚᱵᱟᱩᱴ ᱦᱣᱮᱱ ᱟᱭ ᱮᱵᱟᱩᱴ ᱨᱚᱱᱤᱝ (᱒᱐᱐᱗), ᱟᱡ ᱫᱚ ᱢᱤᱫ ᱨᱚᱱᱱᱚᱨ ᱞᱮᱠᱟᱛᱮ ᱩᱱᱤᱭᱟᱜ ᱩᱯᱟᱹᱭᱤ ᱤᱫᱤ ᱠᱟᱛᱮ ᱢᱤᱫ ᱩᱭᱦᱟᱹᱨᱟᱱ ᱚᱞ ᱠᱟᱱᱟ᱾

ᱩᱱᱤᱭᱟᱜ ᱠᱟᱹᱦᱱᱤ ᱫᱚ ᱥᱟᱶᱦᱮᱫ ᱥᱚᱜ ᱥᱮᱴᱮᱡᱤᱭᱟᱹ ᱟᱨ ᱯᱟᱲᱦᱟᱣ ᱦᱚᱲ ᱠᱚ ᱫᱚ ᱦᱟᱹᱴᱤᱧ ᱠᱟᱛᱮ ᱠᱚ ᱧᱮᱞ ᱟᱠᱟᱫᱟ ᱾ ᱡᱟᱯᱟᱱ ᱨᱮᱱ ᱥᱟᱶᱦᱮᱫ ᱯᱨᱚᱛᱤᱥᱴᱷᱟᱱ ᱠᱚ ᱟᱡ ᱠᱮ ᱡᱟᱯᱟᱱ ᱦᱚᱲ ᱵᱟᱝ ᱠᱟᱱᱟᱭ ᱢᱮᱱᱛᱮ ᱠᱚ ᱢᱮᱱ ᱟᱠᱟᱫᱮᱭᱟ ᱡᱟᱦᱟᱸ ᱞᱟᱹᱜᱤᱜ ᱢᱩᱨᱟᱠᱟᱢᱤ ᱫᱚ "ᱡᱟᱯᱟᱱ ᱥᱟᱶᱦᱮᱫ ᱡᱮᱜᱮᱛ ᱨᱮᱱ ᱦᱮᱸᱫᱮ ᱵᱷᱤᱰᱤ"ᱢᱮᱱᱛᱮ ᱢᱮᱱ ᱟᱠᱟᱫᱮᱭᱟᱭ᱾ ᱱᱚᱣᱟ ᱚᱠᱛᱚ ᱨᱮ, ᱢᱩᱨᱟᱠᱟᱢᱤᱣᱟᱜ ᱚᱞ "ᱫᱚ ᱮᱞᱤᱯᱷᱮᱱᱰ ᱵᱷᱟᱱᱤᱥᱮᱥ" (᱑᱙᱙᱓), ᱨᱮᱭᱟᱜ ᱥᱟᱵᱟᱫᱚᱠ ᱜᱮᱨᱤ ᱯᱷᱤᱥᱠᱮᱴᱡᱚᱱ ᱢᱩᱨᱟᱠᱟᱢᱤ ᱫᱚ ᱜᱚᱴᱟ ᱵᱩᱴᱟᱹ ᱨᱮ ᱱᱟᱯᱟᱭ ᱚᱱᱚᱞᱤᱭᱟᱹ ᱞᱮᱠᱟᱛᱮ ᱵᱤᱥᱲᱤ ᱟᱠᱟᱫᱮᱭᱟᱭ, ᱡᱚᱠᱷᱚᱱ ᱜᱮ ᱫᱚ ᱜᱟᱰᱮᱭᱟᱱᱨ ᱥᱴᱷᱮᱵᱷᱮᱱ ᱯᱩᱞ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱡᱮᱜᱮᱛ ᱨᱮᱱ ᱥᱚᱨᱮᱥ ᱡᱤᱣᱤᱫ ᱜᱟᱢᱟᱢᱤᱭᱟᱹ ᱠᱚ ᱢᱩᱫᱽ ᱨᱮ ᱢᱩᱨᱟᱠᱟᱢᱤ ᱠᱚ ᱥᱟᱨᱦᱟᱣ ᱟᱠᱟᱫᱮᱭᱟ᱾

 ᱥᱟᱹᱠᱷᱭᱟᱹᱛ